
Dadansoddiad beirniadol o lythrennedd, rhifedd a chymhwysedd digidol fel cyfrifoldebau trawsgwricwlaidd yn y cwricwlwm sy’n datblygu yng Nghymru.
“Literacies, skills and disciplines ought to be used as tools that allow us to enhance our understanding of important questions, topics and themes.” (Gardner, 1999, t.159)
   Bwriedir y traethawd hwn trafod yn feirniadol  y disgwyliad gan Lywodraeth Cymru y bydd llythrennedd, rhifedd a chymhwysedd digidol yn gyfrifoldebau trawsgwricwlaidd yn y cwricwlwm newydd yng Nghymru.
[bookmark: _Hlk532492600]Argyhoedda Yr Adran Addysg a Sgiliau (2013a) bod rhaid sicrhau mai’r prif ffocws wrth gynllunio yng nghyd destun pob pwnc ydy llythrennedd, rhifedd ac erbyn heddiw chymhwysedd digidol. Sicrha hyn cyfleoedd i cynllunio’r cwricwlwm mewn ffordd glir a chydlynol.   
  Deillia’r term ‘cyfrifoldebau trawsgwricwlaidd’  o adolygiad Donaldson (2015) gan nodi y dylai pawb sy’n gymwys i weithio gyda phlant a phobl ifanc sicrhau eu bod yn gweithredu’r rhain. Cyfeirir atynt fel set o gymwyseddau a sgiliau sy’n wraidd i’r cwricwlwm a’n hanfodol i ddyfodol dysgwyr Cymru i ymgymryd yn llwyddiannus a hyderus yn y byd modern. Yn ogystal; cynigir ar sail strwythur y cwricwlwm y dylai “plant a phobl ifanc  datblygu lefelau cymhwysedd uchel” parthed y cyfrifoldebau hynny  ac y dylai bod yn aml â’r cyfleoedd “i’w datblygu, eu hymestyn a’u cymhwyso ar draws y cwricwlwm”. (Donaldson, 2015, t.40)  
 Yn gytûn y mae’r Adran Addysg  a Sgiliau (2013b) gan nodi y dylai pob dysgwr ‘cael cyfleoedd i ddatblygu a mireinio sgiliau llythrennedd a rhifedd’. I atgyfnerthu, noda Radnor (1994) y mae ond pan y mae plant wedi cymhwyso sgiliau a addysgwyd y byddant yn gweld diben addysg. 
  Mae’n wir i ddweud bod agweddau o lythrennedd yn cael i’w feithrin yn y fwyafrif o bynciau ar draws y cwricwlwm.  Ystyrir bwysigrwydd rhifedd i blant gan nodi mai gyfres o sgiliau angenrheidiol ydynt sy’n galluogi plant i fynd i’r afael a phroblemau’r byd go iawn drwy feithrin sgiliau ymresymu rhifyddol (FfLlRh, 2013.) Rhoddir bwysigrwydd ar y sylw mai rhifedd yw’r dull o ymgorffori sgiliau rhifyddol o fewn y cwricwlwm mewn ffordd drawsgwricwlaidd, byd go iawn yn hytrach nag pwnc sy’n sefyll ar eu hun. 
  Cynlluniwyd y FfLlRh (2014) a’r Fframwaith Cymhwysedd Digidol (2016)  i hwyluso cynllunio’n drawsgwricwlaidd ar gyfer datblygu sgiliau llythrennedd, rhifedd a chymhwysedd digidol o fewn y meysydd dysgu a phrofiad.  Bwriedir “cyflwyno ymagweddau cydlynol i ddatblygu llythrennedd a rhifedd ar draws y cwricwlwm” (FfLlRh, 2013, t.7.)  tra brif ffocws y FfCD (2016) yw darparu “sgiliau sydd eu hangen ar ddysgwyr i lwyddo mewn byd cynyddol ddigidol” gan fod Estyn (2017) yn nodi nad yw sgiliau TGCH plant yn ddigonol ac nad yw’n bodloni iddynt I’w ymgorffori ar draws y cwricwlwm.  
  Er hyn, dadleir yn gryf bod gor bwyslais ar ddefnydd o dechnoleg ac ysgogi diwylliant technolegol yn niweidio gallu plant i feddwl, dysgu ac ymddwyn (Palmer, 2007.)
 Fodd bynnag, ystyrir y rhain yn agweddau cydlynol; awgrymir felly ei bod hi’n hanfodol i’r cyfrifoldebau cael eu defnyddio’n gydlynol yn hytrach na’i weld fel eitem ychwanegol i’r cwricwlwm. Yn hytrach na dysgu pynciau’n uniongyrchol awgryma Miller et als (2002, t.4) “wider literacy provision and adult-child interactions on literacy are required” er mwyn weithredu gwersi ar sail brofiadau a chydweithrediad sy’n galluogi plant i feithrin perchnogaeth ar y wers. Cefnoga Estyn (2018) â hyn trwy nodi mewn ysgolion lle profwyd arfer dda ni amlygir y rhaniad traddodiadol rhwng y cwricwlwm a’r cyfrifoldebau ac wrth integreiddio’r profiadau a’r cyfrifoldebau crëwyd gwersi o wir ddiddordeb i’r plant.  
  Argyhoedda’r Llywodraeth eu disgwyliadau parthed weithredu llythrennedd, rhifedd a chymhwysedd digidol o’r cychwyn cyntaf mewn ysgolion. Er hyn, mae peth anghysondeb wrth iddynt hefyd nodi bod nifer o blant yn cael eu cyflwyno i ddarllen ac ysgrifennu “cyn eu bod yn barod” (Llywodraeth Cynulliad Cymru, 2003,t.6.)
  Fodd bynnag, awgrymir y byddai agwedd fwy trawsgwricwlaidd at ddysgu yn galluogi plant i feithrin sgiliau trwy lu o brofiadau “yn hytrach na ffocysu ar wersi Iaith a Mathemateg” (FfLlRh, 2013, t.6) Mae profiad diweddar yn medru cadarnhau hyn wrth i mi weld sut y mae plant cyfnod sylfaen yn medru gwneud synnwyr o gysyniadau mathemategol ac iaith drwy chwarae a phrofiadau e.e. Cyfunwyd y tri chyfrifoldeb trawsgwricwlaidd i gyfres o wersi datblygiad mathemategol lle’r oedd yn ofynnol i ddisgyblion ddatblygu medrau cyfrifo i 20 gan ddefnyddio rhigwm. Yn ogystal gorfod iddynt greu rhigwm eu hun ar ffurf fideo. Yn y pendraw, trwy gydweithio a  phrofiad, cymhwyswyd dealltwriaeth gref gan y disgyblion o rifau hyd at 20. 
  Cefnogir y cysyniad hwn gan lu o ddamcaniaethwyr; yn ogystal datgana APADGOS (2008, t.8) y bydd disgyblion yn meddu ar sgiliau drwy weithgareddau sy’n cynnig profiadau uniongyrchol,  gyda Llywodraeth Cymru (2003, t.8) yn ategu bod yr “arfer gorau yng Nghymru yn cynnwys cwricwlwm eang a chytbwys”. 
  Wrth symud ymlaen, mae’r hyn a ddywed gan Kirk et al (1997) yn fwy perthnasol heddiw nag erioed yn sgil argymhellion Donaldson (2015) parthed y cwricwlwm newydd. Ystyrir ganddo “Courses and subjects that fail to reinvent themselves in the face of new circumstances are liable to decline or disappear” gan bwysleisio’r angen am weithrediad trawsgwricwlaidd megis y cyfrifoldebau trawsgwricwlaidd ar draws y cwricwlwm er mwyn sicrhau cydbwysedd parthed pynciau. Gyda’r newid ar y gorwel parthed y cwricwlwm, cydnabyddir bod “gwella’r cwricwlwm a phrofiadau dysgu disgyblion yn mynd law yn llaw â gwella ansawdd addysgu.” (Estyn, 2018, t.6)
  Er canmola Llywodraeth Cymru (2015, t.16) ymdrechion ysgolion i weithredu’r cyfrifoldebau trawsgwricwlaidd nid yw’n ddigonol; rhaid sicrhau bod bob ysgol yn ymgorffori sgiliau llythrennedd a rhifedd mewn ffordd ystyrlon. 
  Mantais glir o wireddu llythrennedd, rhifedd a chymhwysedd digidol yn drawsgwricwlaidd yw’r cysyniad clir bod modd cysylltu sawl pwnc o fewn un wers; ar y llaw arall, mae cynnig cyfleoedd a phrofiadau yn gyson sy’n darparu cyfleoedd i ymgorffori’r cyfrifoldebau hyn cyn bwysiced. Noda Janes (2014, t.20) bod dull trawsgwricwlaidd yn medru dyfnhau dysgu plant ac yn galluogi iddynt gadarnhau sgiliau  a gwybodaeth drawsnewidiol mewn nifer o feysydd dysgu. Aiff Janes ymlaen i atgyfnerthu’r pwynt trwy ddatgan eu bod hi’n  “important to give children opportunities to make numerous links between things that they encounter on a regular basis” gan nodi mai hyn sy’n allweddol i sicrhau addysg o safon. Cefnoga hyn ymhellach gan Radnor (1994) wrth awgrymu y gellir defnyddio’r sgiliau trawsnewidiol mewn gwahanol gyd-destunau ar draws y cwricwlwm. Profwyd hyn ar Brofiad Addysgu Proffesiynol yn ddiweddar wrth i blant medru defnyddio sgiliau rhifedd parthed mesur cynhwysedd yng nghyd-destun gwyddoniaeth. Heb os nac oni bai alluogodd y wers wyddoniaeth i’r disgyblion gwneud cysylltiadau rhifedd â phrofiad realistig yn ôl gofynion Donaldson (2015.)
  Er hyn, noda Barnes (2015) bod addysgu’n drawsgwricwlaidd yn medru creu camsyniadau neu chamddealltwriaeth o bwnc gan y disgyblion am eu bod hwy’n aml yn gweld hi’n anodd gwahaniaethu pa bwnc neu sgil maent yn ceisio’u feistroli. O ran rhifedd, dywed Wood (1998, t.183) bod rhifedd yn “difficult to learn and hard to teach”. Yn ogystal, noda Barnes a Shirley (2007) bod “ychwanegu dau, dri neu bedwar o bynciau i un thema’n creu syniadau sydd heb eu deall neu ond wedi ei hanner ddeall ar adegau”. Ymhellach dywed Barnes (2015) y gall plant fod yn ansicr o’r hyn maent yn ei ddysgu. Crea hyn broblemau yn ôl Hansen (2011) wrth gyfeirio at y cyfyngiad sy’n wynebu athrawon sef  y posibilrwydd i blant cysylltu eu camsyniadau i ddysgu pellach neu i rannu eu camsyniadau ag eraill wrth drafod. Amlyga hyn broblem enfawr i athrawon wrth iddynt orfod ail ymweld â’r camsyniad er mwyn sicrhau dealltwriaeth o’r pwnc; defnyddia hyn amser nad oes ar gael i’w ddefnyddio o fewn amserlen ysgol. Yn ogystal, rhaid ystyried eu bod hi’n anodd newid camsyniad unigolyn unwaith maent wedi creu cysyniad eu hun o’r pwnc. Tra’n addysgu mi brofais y camsyniad gan rai unigolion parthed sut i ddarllen cyfeirnodau grid. Am nad oedd y sgil yma wedi’i meistroli’n gynharach, crëwyd y camsyniad mai i fyny’r grid ac yna ar draws y mae darllen map. Peri’r hyn broblem yng ngwersi daearyddiaeth wrth i’r disgybl hefyd rhannu’i gamsyniad ag eraill o fewn ei grŵp. Orfododd hyn i mi ail ymweld â’r sgil gyda’r disgyblion hyn a olygodd lleihad amser o fewn y wers i dasgau eraill. Er hyn, dadleir yn gryf gan Anghileri (2000) wrth awgrymu’n mai gwiriondeb llwyr yw meddwl bod camsyniadau’n cael ei lledu rhwng plant ac yn hytrach y mae’n gyfle iddynt fyfyrio ar y pwnc a hunan-gywiro. Anghytunaf â barn Anghileri am fy mod wedi profi’r hyn a gyfeiriwyd at gan Hansen. Yn wir felly, fel dywed Donaldson (2015) sy’n gytûn â Estyn, rhaid i blant cael y cyfle i gaffael, ymarfer ac yna cymhwyso sgiliau er mwyn profi llwyddiant.
  Trwy roi i blant cyfleoedd i fabwysiadu’r cyfrifoldebau trawsgwricwlaidd parthed profiadau gwerthfawr hyfforddir dysgwyr gydol oes. Ystyrir hyn yn fantais allweddol i ddyfodol ein plant am fod nifer o’u swyddi, hyd at 65 % ohonynt, (World Economic Forum, 2016) heb ei greu eto. O ganlyniad, rhaid i blant fod yn hyblyg ac yn barod i addasu’u sgiliau a’u gwybodaeth i sefyllfaoedd newydd nad yw’n bosib i ni fel addysgwyr eu paratoi ar gyfer. 
  Boed gwybodaeth ddigonol neu chymhwyster lefel A sydd gan athro mewn pwnc, heb os nac oni bai ni ellir dadlau pa mor bwysig y mae gwybodaeth pwnc athro. Mae gwybodaeth pwnc o fantais a thrwyddo mae’n haws cynllunio yn ogystal â chynllunio cyfleoedd i ail ymweld â sgil(iau)  ni wnaethpwyd caffael mewn gwers benodol.  Yn ôl Shulman (1987) mae angen i athrawon ddeall pynciau’n fanwl a dylai hyn fod mewn ffordd fel bod modd iddynt gefnogi myfyrwyr. Yn ogystal, noda bod y “math yma o ddealltwriaeth yn sylfaen i wybodaeth o gynnwys addysgol sy’n galluogi athrawon wneud syniadau’n hygyrch i eraill”. Cefnogir hyn gan Lywodraeth Cymru (2017, t.3) sy’n nodi bod hi’n “hanfodol i athrawon dderbyn hyfforddiant ar addysgeg” er mwyn medru cefnogi gofynion y cwricwlwm newydd.

   I’r gwrthwyneb, mae diffyg gwybodaeth athrawon wedi amlygu ei hun yn anfantais enfawr. Er awgrymiad Shulman, nodir bod nifer o athrawon yn datgan mai cyfyng yw eu hunanhyder parthed addysgu’n drawsgwricwlaidd (Saunders et al., 1995.) Cefnogir hyn gan Kerr (2000) sy’n nodi bod diffyg hunanhyder yn perthyn i ddiffyg gwybodaeth pwnc a’r methiant i gyfuno dulliau dysgu ac addysgu perthnasol.  
 Hyfforddwyd innau fel athro newydd i gymhwyso sydd o dan hyfforddiant i ddisgwyliadau’r cwricwlwm newydd i ymgymryd â dull trawsgwricwlaidd o’r dechrau gan integreiddio’r FfLlRh a chymhwysedd digidol. Sicr yw dweud fy mod i’n eithaf cadarn o ran cynllunio ac addysgu’n drawsgwricwlaidd ond nid hyn yw’r achos i bob athro a sefydliad.  Ar brofiad PAP sylwyd nad oedd gan athrawon, yn bennaf athrawon profiadol, yr hyfforddiant a’r sgiliau i integreiddio pynciau a’u haddysgu’n drawsgwricwlaidd. Cefnoga darganfyddiadau Kerr (2000) y sylwad.
  Cyfyngiad arall sy’n wynebu ymgorffori’r cyfrifoldebau trawsgwricwlaidd fel rhan o’r cwricwlwm newydd ydy diffyg amser.  Cytuna OFSTED (2001).  Awgrymir nad oes gan athrawon Lloegr amser digonol i drawsnewid eu profiadau hyfforddi i wersi llwyddiannus. I gefnogi hyn, nododd Rose (2009) bod argaeledd amser a’r ffordd mae’n cael i’w reoli yn parhau i beri problem i sefydliadau addysg yn Lloegr gan effeithio ar addysgu trawsgwricwlaidd yno. Parhaodd trwy nodi “standards in individual subjects must be improved through being seperately taught”. 
   Yn ogystal, i gyd gysylltu’r cyfyngiadau ‘gwybodaeth athro’ ac ‘amser’ rhaid ystyried y byddai angen  danfon athrawon ar gyrsiau i ddatblygu eu gwybodaeth o sut i gynllunio’n drawsgwricwlaidd. Crea hyn cyfyngiad amser pellach o ran yr amserlen am fod athrawon i ffwrdd o’u dosbarthiadau. 
I’r gwrthwyneb, pe tai athrawon yn berchen ar y sgiliau yma, mae Janes  (2014, t.20) o’r farn bod meithrin dull trawsgwricwlaidd yn medru hwyluso dysgu gan alluogi plant i gyrraedd llu o dargedau o fewn un wers. Lleiha hyn yr amser sydd angen treulio ar y sgiliau penodedig. 
   Rhaid ystyried hefyd bod athrawon newydd ei gymhwyso a dan hyfforddiant yn gwbl gymwys â’r sgiliau yma  ac felly dylid ystyried cyflogi mwy ohonynt sydd wedi’u hyfforddi o dan ofynion y cwricwlwm newydd. 
  Yr hyn profais ar PAP diweddar oedd oherwydd yr angen i gyrraedd targedau o fewn amser penodol rhaid oedd ffocysu ar y pynciau ar sgiliau angenrheidiol er mwyn sicrhau bod disgyblion yn cyrraedd y gofynion. Fel y tybir yn ôl y dystiolaeth, ni alluogodd hyn am lawer o wersi thematig . Yn ogystal, cynlluniwyd yn wythnosol ar sail pynciau’n hytrach na gwersi integredig a fyddai’n medru ymgorffori’r cyfrifoldebau trawsgwricwlaidd.  
Cysyllta hyn yn ôl i’r darganfyddiad nad yw athrawon yn teimlo’n hyderus i berfformio a chynllunio gwersi trawsgwricwlaidd.
  Anfantais arall o ran ymgorffori dull dysgu trawsgwricwlaidd ydy’r ffordd o asesu. Mae’r cwricwlwm presennol yn cynnwys cyrhaeddiad a lefelau clir ar gyfer bob pwnc i athrawon medru asesu plant a gwersi yn eu herbyn. Os am weithredu’r cyfrifoldebau trawsgwricwlaidd yn gydlynol â phynciau arall, rhaid ystyried gwaredu’r profion cenedlaethol  am fod y llywodraeth eu hun wedi nodi y dylai plant feithrin sgiliau trwy lu o brofiadau ‘yn hytrach na ffocysu ar wersi Iaith a Mathemateg’ (FfLlRh, 2013, t.6)

  Wrth ystyried y ffordd ymlaen, dylid sefydlu cynllun datblygu ysgol sef “cynllun strategol yr ysgol ar gyfer gwelliant” (Yr Adran Addysg a Sgiliau, 2014, t.3) er mwyn sicrhau camau i weithredu argymhellion gan wneud yn siŵr bod y targedau penodedig yn cael i’w gyrraedd. Cefnoga Estyn (2018, t.4) trwy ddatgan, “I wella addysgu, mae gofyn cael arfer fwriadol o fewn fframwaith strwythuredig o weithgareddau sydd â’r nod eglur i wella perfformiad.” Byddai disgwyl i’r cynllun cael i’w rannu â rhieni’r plant er mwyn sicrhau eu bod yn ymwybodol o’r hyn sydd ar y gorwel. 

   Un o’r prif argymhellion sy’n amlygu eu hun o’r drafodaeth hwn yw’r angen am athrawon hyderus sy’n gymwys mewn sgiliau addysgu’n drawsgwricwlaidd. Rhaid i sefydliadau sicrhau gwelliant o fewn y tîm addysgu er mwyn sicrhau addysg o safon i’r disgyblion. Ystyrir danfon athrawon ar gyrsiau hyfforddi er mwyn codi safonau wedi cyfnod o dreialu’r cwricwlwm drafft  a sefydlu’r cwricwlwm statudol. Fodd bynnag, mae “Hargreaves a Fullan (2012) yn awgrymu na fydd athrawon yn gwella eu gallu” ac felly nad oes modd i’w ailhyfforddi. Dadleuaf â hyn wrth i mi fedru gwella fy ngallu’n gyson yn ystod fy amser yn y brifysgol, ac mae’n annatod gan bob un ohonom i eisiau adeiladu ar ein sgiliau a’u feistroli

  Noda Estyn (2018, t.33) bod sefydliadau o arfer dda yn gwneud cysylltiadau agos rhwng blaenoriaethau gwella’r ysgol a gweithgareddau datblygiad proffesiynol sy’n arwain at welliannau mesuradwy. Ystyrir annog cyfnodau allweddol i gyd-weithio o fewn eu clwstwr ynghyd a sefydlu partneriaeth gyda’r uwchradd o fewn eu clwstwr. Pwysleisia hyn yn sgiliau Pollard (2010) a ddyfynir yn (Barnes, 2015,t.55), rhestr C gan nodi y dylai athrawon  weithio gyda'i gilydd er mwyn hyrwyddo dilyniant yn addysg y plant. 

  Yn ail, pryderir am sut y mae modd asesu ar sail dysgu’n drawsgwricwlaidd yn hytrach na phynciau. Fel nodir yn gynharach, rhaid cynllunio ffordd newydd o asesu cyrhaeddiad plant parthed asesiadau crynodol. Ystyrir cael rhyw fath o fframwaith i’w ddilyn a derbyn hyfforddiant gan gonsortia lleol. I atgyfnerthu, dylid ystyried gwahardd ymweliadau Estyn tra bod yr ysgolion yn ymgeisio ymgorffori’r dulliau newydd o addysgu i’w gwersi bob dydd.
  I gloi, er y ddadl, atgyfnertha Llywodraeth Cymru (2017, t.3)  bod angen i holl sgiliau’r cwricwlwm gan gynnwys y Cyfrifoldebau Trawsgwricwlaidd, cael eu haddysgu o fewn eu pynciau craidd “cyn iddynt gael eu hatgyfnerthu a'u hailystyried mewn amrywiol gyd-destunau”. Noda Hayes (2000) “ Cross-curricular links between some subjects are more natural than others”.
Mae modd datgan fod rhai pynciau’n perthyn yn dwt i themâu neu’n cyd cysylltu’n hawdd tra prin yw’r cysylltiadau ag eraill. Rhaid ystyried nad yw’n bosib ar bob adeg i ymgorffori’r cyfrifoldebau cwricwlaidd ym mhob gwers a chefnoga Lywodraeth Cymru (2017) hyn.  Ystyrir hefyd bod rhai agweddau o’r cyfrifoldebau’n gofyn am wersi ar wahân i bynciau eraill er mwyn sicrhau gwir ddealltwriaeth o’r cyd-destun am fod Donaldson (2015) yn nodi mai’r cyfrifoldebau hyn yw gwraidd datblygiad plant ar gyfer y dyfodol .
Yn amlwg felly yw’r trobwynt, a rhaid i bob sefydliad mynd i’r afael â ymgorffori’r cyfrifoldebau trawsgwricwlaidd ynghyd â’r  cwricwlwm newydd.

